section_heading: Životopis
paragraph_text: Istraživač i sakupljač paleontološkog materijala. O razvojnim nizovima nekoliko melanopsida i prozostenida iz sarmatskih naslaga okolice Sinja (Dalmacija, Hrvatska) Muzejski dokumentacijski centar. Nadnevak zadnjeg ažuriranja: 26. kolovoza 2020. Pristupljeno 26. kolovoza 2020. Proučavao je paleontološke nalaze po Zagori. Pridonio je unaprjeđenju poznavanja okaminskih pužića. Nekoliko je njih otkrio te su po znanstvenim pravilima nazvani njegovim prezimenom. Prema fosilnim ostatcima slona pronađenih ondje predočio je promjene klimatskih prilika za vrijeme staroga kvartara u radu Prilozi poznavanju kvarternog doba sinjske okolice. U rukopisu mu je ostao rad na njemačkom O nizovima nekih melanopsida i prososthenija iz Melanopsis lanzae – slojeva sinjske neogenske formacije sarmatskog razdoblja. Hrvatski prirodoslovni muzej u Zagrebu predstavio je stručnoj javnosti Olujićev stručni i znanstveni rad otiskavši njegov neobjavljeni rukopis pisan njemačkim jezikom. Pod naslovom O razvojnim nizovima nekoliko melanopsida i prozostenida iz sarmatskih naslaga okolice Sinja (Dalmacija, Hrvatska) objavljeni su hrvatski prijevod i njemački izvornik u jednom izdanju, koje su 1999. godine objavili Hrvatski prirodoslovni muzej (Zagreb) i Provincijalat franjevačke provincije Svetog Otkupitelja (Sinj); ISBN 9536645041.